Grov nattfiol

Grov nattfiol (Platanthera chlorantha) er en plante i orkidéfamilien (marihandfamilien).

 Utseende 

Grov nattfiol blir 20-60 cm høy og har en klase med hvite eller svakt gulhvite blomster. Den har som regel to store eggformede blad som er festet til stengelen ved rota. Grov nattfiol er svært lik nattfiol, men er noe grovere i de fleste trekk og det ene av de to bladene er ofte større enn det andre. Grov nattfiol er også tilpasset pollinering ved hjelp av nattsvermere og har like lang nektarspore som sin slektning. 

De to artene vokser også gjerne på samme type habitat og kan ofte finnes på samme lokalitet. Den beste skillekarakteren er at polliniene i blomstene er skråstilte hos grov nattfiol og parallelle hos vanlig nattfiol. Begge artene er kjent for å ha god blomsterlukt, men dette varierer fra plante til plante.

 Forekomster i Norge 
Utbredelsesmessig er grov nattfiol mer kystbundet enn nattfiol. Den går så vidt inn til Mjøsa, men ellers holder den seg til kyst- og fjordstrøkene nord til Nord-Trøndelag.Artskart 
Grov nattfiol vil gjerne ha litt mer næringsrik skog enn nattfiol, og i tillegg går den ikke så langt opp i høyden. Den norske høydegrensen for grov nattfiol er 530 meter over havet. Grov nattfiol er i rødlistevurderingen 2021 regnet som livskraftig (LC).

 Systematisk navn 
Siste utgave av "Lids flora" velger å bruke navnet P. montana (F.W.Schmidt) Rchb.f. istedenfor det vanligere P. chlorantha (Custer) Rchb. Dette angivelig på grunn av prioritet.Elven, R. 2007. Bakgrunn for endringer i Lids flora 2005. 4. Vassgrofamilien til grasfamilien. Blyttia 65:238-254, 270-275 Både KewKew Gardens World Checklist:  og MissouriMissouri Botanical Garden Tropicos:    anser imidlertid dette for å være et synonym for det tidligere P. chlorantha.

 Referanser 

 Eksterne lenker 


Kategori:Orkidéfamilien
Kategori:Hvite blomster